ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός του Ιερού Ναού Γέννησης Θεοτόκου (Παναγία Φανερωμένη) στη Φανερωμένη
Δ. Φαρκαδόνας, Π.Ε. Τρικάλων, Περιφέρειας Θεσσαλίας, ως μνημείου.
Τροποποίηση του εγκεκριμένου ρυμοτομικού
σχεδίου περιοχής Βρυσούλας Δήμου Ιωαννιτών
στα Ο.Τ. 424 και ΚΧ 424Α.
ΑΠΟΦΑΣΕΙΣ
Αριθμ. 25026
(1)
Χαρακτηρισμός του Ιερού Ναού Γέννησης Θεοτόκου (Παναγία Φανερωμένη) στη Φανερωμέ-
νη Δ. Φαρκαδόνας, Π.Ε. Τρικάλων, Περιφέρειας
Θεσσαλίας, ως μνημείου.
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ
ΚΛΗΡΟΝΟΜΙΑΣ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ
Έχοντας υπόψη:
1. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
2. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπό στοιχεία ΥΠΠΟ/ΓΝΟΣ/49610/28-11-1990
κοινή απόφαση των Υπουργών Προεδρίας της Κυβέρνησης και Πολιτισμού και του Αναπληρωτή Υπουργού
Πολιτισμού «Εξαίρεση από τον περιορισμό των τριών
υπογραφών» (Β’ 743).
5. Το άρθρο 10 του π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/
Ενιαίων Διοικητικών Τομέων Υπουργείων» (Α’ 123).
6. Την υπό στοιχεία  ΥΠΠΟΑ/ΑΤΝΕΚΕ/126621/460/
10-3-2020 απόφαση της Υπουργού Πολιτισμού και Αθλητισμού «Μεταβίβαση αρμοδιότητας τελικής υπογραφής
στους Προϊσταμένους των Γενικών Διευθύνσεων του
Υπουργείου Πολιτισμού και Αθλητισμού και σε έγγραφα που δεν συνιστούν εκτελεστές ατομικές διοικητικές
πράξεις» (Β’ 793).
7. Την υπ’ αρ. 608797/15-12-2023 (ΑΔΑ: 637Ο46ΝΚΟΤ-5ΗΘ) απόφαση περί τοποθέτησης Προϊσταμένης
της Γενικής Διεύθυνσης Αρχαιοτήτων και Πολιτιστικής
Κληρονομιάς του Υπουργείου Πολιτισμού.
8. Τον Κώδικα νομοθεσίας για την προστασία των
αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220) και ιδίως την παρ. 4 του άρθρου  6
αυτού.
9. Το π.δ. 4/2018 «Οργανισμός Υπουργείου Πολιτισμού
και Αθλητισμού» (Α’  7), σύμφωνα με το π.δ. 32/2022 (Α’ 91).
10. Το υπό στοιχεία ΥΠΠΟΑ/227459/19-5-2021 έγγραφο της Εφορείας Αρχαιοτήτων Τρικάλων.
11. Την ομόφωνη γνωμοδότηση του Κεντρικού Συμβουλίου Νεωτέρων Μνημείων, όπως διατυπώθηκε στην υπ’ αρ.
43/05-12-2024 συνεδρία του (θέμα 3ο), αποφασίζουμε:
Χαρακτηρίζουμε τον Ιερό Ναό Γέννησης Θεοτόκου
(Παναγία Φανερωμένη) στη Φανερωμένη Δ. Φαρκαδόνας, Π.Ε. Τρικάλων, Περιφέρεια Θεσσαλίας, ως μνημείο,
σύμφωνα με την παρ. 1β του άρθρου 6 του ν. 4858/2021,
διότι αποτελεί χαρακτηριστικό δείγμα της αρχιτεκτονικής των ενοριακών βασιλικών του δεύτερου μισού του
19ου αιώνα και διασώζει τοιχογραφικό διάκοσμο και
τέμπλο καλής τέχνης με χαρακτηριστική για την εποχή
τεχνοτροπία. Επίσης, προσφέρει σημαντικά στοιχεία για
την ιστορία της όψιμης οθωμανικής περιόδου τα τελευταία χρόνια πριν την απελευθέρωση, κατά την οποία
υπήρξε οικονομική και πνευματική ανάπτυξη στις πεδινές περιοχές της Δυτικής Θεσσαλίας.
Η παρούσα απόφαση δεν προκαλεί δαπάνη σε βάρος
του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Ιανουαρίου 2025
Η Προϊσταμένη της Γενικής Διεύθυνσης
ΟΛΥΜΠΙΑ ΒΙΚΑΤΟΥ
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Φεβρουαρίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 56
17.02.2025 15:31:14
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 56/14.02.2025
Αριθμ. ΠΗ/ΔΠΧΣ/5534/117
(2)
Τροποποίηση του εγκεκριμένου ρυμοτομικού
σχεδίου περιοχής Βρυσούλας Δήμου Ιωαννιτών
στα Ο.Τ. 424 και ΚΧ 424Α.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τις παρ.  1, 2, 6 και 10 του άρθρου 152, το άρθρο 154 και το άρθρο 160 του Κώδικα Βασικής Πολεο-
δομικής Νομοθεσίας που κυρώθηκε με το άρθρο 1 του
π.δ. 14.7.1999 (Δ’ 580).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμ-
μα Καλλικράτης» (Α’ 87) και συγκεκριμένα την παρ. ΣΤ,
στοιχείο 39 του άρθρου 186.
3. Το π.δ. 140/2010 «Οργανισμός της Περιφέρειας
Ηπείρου» (Α’ 233).
4. Την παρ. 1 του άρθρου 31 του ν. 4067/2012 «Νέος
Οικοδομικός Κανονισμός» (Α’ 79), όπως η παρ. 1 του
άρθρου 31 αντικαταστάθηκε με την παρ. 2 του του άρθρου  62 του ν. 4280/2014 (Α’ 159).
5. Την παρ. 4 περ. α του άρθρου 29 του ν. 2831/2000
«Τροποποίηση των διατάξεων του ν. 1577/85 "Γενικός
Οικοδομικός Κανονισμός" και άλλες πολεοδομικές διατάξεις» (Α’ 140), όπως ισχύει μετά την αντικατάστασή της
με την παρ. 1 του άρθρου 3 του ν. 4315/2014.
6. Την υπ’ αρ. 71877/3169/29.10.1986 απόφαση Υπουργού ΥΠΕΧΩΔΕ «Περί εγκρίσεως γενικού πολεοδομικού
σχεδίου (ΓΠΣ) Ιωαννίνων» (Δ’ 58).
7. Το π.δ. 28-5-1987 περί «έγκρισης πολεοδομικής μελέτης των πολεοδομικών ενοτήτων Λόφος Βελισσαρίου,
Κιάφα - Νέο Συράκο, Λασπότοπος, Βελισσάριος και τμημάτων των πολεοδομικών ενοτήτων Βοτανικός - τμήμα
Στρατοπέδου Βελισσαρίου και Βρυσούλα του δήμου
Ιωαννίνων Νομού Ιωαννίνων» (Δ’ 635), όπως τροποποιήθηκε με την υπ’ αρ. 4225/15-7-1994 (Δ’ 838) απόφαση
Νομάρχη Ιωαννίνων.
8. Την υπ’ αρ. 226/2024 απόφαση Δημοτικού Συμβουλίου Ιωαννίνων με την οποία ομόφωνα γνωμοδοτεί υπέρ
της τροποποίησης.
9. Την από 23.10.2024 θετική εισήγηση της Διεύθυνσης
Περιβάλλοντος και Χωρικού Σχεδιασμού Περιφέρειας
Ηπείρου προς το ΣΥΠΟΘΑ Α’ Π.Ε. Ιωαννίνων.
10. Το πρακτικό της 7ης συνεδρίασης/02.12.2024 του
ΣΥΠΟΘΑ Π.Ε. Ιωαννίνων (θέμα 5ο), σύμφωνα με οποίο
το Συμβούλιο γνωμοδοτεί ομόφωνα θετικά.
11. Το γεγονός ότι η ως άνω τροποποίηση έχει σημειακό - εντοπισμένο χαρακτήρα, δεν μειώνει τους κοινό-
χρηστους και κοινωφελείς χώρους και δεν εμπίπτει σε
ζώνη πεντακοσίων μέτρων από την ακτή, σε παραδοσιακό οικισμό, σε τοπίο ιδιαιτέρου φυσικού κάλλους, σε
αρχαιολογικό χώρο, σε δάση και δασικές εκτάσεις και
σε περιοχές προστατευόμενες βάσει διεθνών συνθηκών
ή βάσει των άρθρο 18 και άρθρο 19 του ν. 1650/1986
(Α’ 160).
12. Το γεγονός ότι με τις κανονιστικές διατάξεις της
Απόφασης αυτής δεν προκαλείται δαπάνη σε βάρος του
Δημοσίου ή του οικείου Ο.Τ.Α.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Την τροποποίηση του εγκεκριμένου ρυμοτομικού σχεδίου περιοχής Βρυσούλας Δήμου Ιωαννιτών στα Ο.Τ. 424
και Κ.Χ. 424Α, με την μετατόπιση των ρυμοτομικών και
οικοδομικών γραμμών, όπως απεικονίζεται στο θεωρημένο αρμοδίως συνημμένο σχέδιο κλίμακας 1: 500.
Επιτρέπεται η υποβολή προσφυγής κατά της απόφασης αυτής, στον Γραμματέα της Αποκεντρωμένης
Διοίκησης Ηπείρου - Δυτικής Μακεδονίας, μέχρι συστάσεως της αυτοτελούς εποπτείας ΟΤΑ (Ελεγκτής Νο-
μιμότητας) μόνο για παράβαση του νόμου, σύμφωνα με
το άρθρο  227 του ν. 3852/2010 (Α’ 87) και σε προθεσμία
δεκαπέντε (15) ημερών, από τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 56/14.02.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 56/14.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 31 Ιανουαρίου 2025
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ

[Source: 20250400056.pdf | Tokens: 6682]